Me at the zoo

Me at the zoo (v preklade z angl. „Ja v zoo“) bola prvá videonahrávka nahraná na YouTube, americké webové sídlo určené na zdieľanie videonahrávok. Videonahrávka bola na web nahraná jeho spoluzakladateľom Jawedom Karimom 24. apríla 2005 o 03:27:12 UTC (20:27:12 PDT),Údaje o čase získané prostredníctvom:  z používateľského účtu „jawed“.

Autorom tejto len 19-sekundovej videonahrávky je Karimov stredoškolský kamarát Yakov Lapitsky. Zachytil na nej J. Karima počas návštevy San Diego Zoo, pri ktorej hovorí: „Nachádzame sa pri slonoch. Zaujímavá vec o nich je že majú skutočne veľmi veľmi dlhé choboty, čo je zaujímavé. A to je asi tak všetko, čo sa dá povedať.“V origináli (angl.): “Alright, so here we are in front of the elephants, the cool thing about these guys is that they have really, really, really long, trunks, and that’s, that’s cool. And that’s pretty much all there is to say.” Prepis podľa titulkov k videonahrávke. Pozri: [

Hoci, ako poznamenal britský týždenník The Observer, kvalita videa je „slabá“, slovami hudobnej a videohernej novinárky Alex Pham z Los Angeles Times, „ako prvé video nahrané na YouTube zohralo kľúčovú úlohu v zásadnom posune v spôsobe konzumovania médií a pomohlo spustiť zlatú éru 60-sekundového videa“. Ako tvrdí americký profesor komunikácie a mediálnych štúdií Paul Levinson, „pred vznikom YouTube nebolo mysliteľné, aby ľudia sledovali niečo čo malo len 30 alebo 60 sekúnd. V televízii mali najkratšie relácie 30 minút“. Historický význam tejto videonahrávky teda spočíva vo vytvorení štandardu pre prvé videonahrávky nahrané na YouTube, web, ktorý umožnil širokej verejnosti zdarma publikovať vlastnú tvorbu.

 Referencie 

 Externé odkazy 
 Me at the zoo (originálna videonahrávka na YouTube)


Kategória:Krátkometrážne filmy
Kategória:YouTube